ઓનલાઇન સ્ટ્રીમિંગ પ્લેટફોર્મની બોલબાલા વધી રહી છે. નેટફ્લિક્સ, એમેઝોન, હોટ સ્ટાર, ટીવીએફ,એએલટી બાલાજી અને એના જેવી બીજી એપ્લિકેશન્સ પર લોકો ડાયવર્ટ થઈ રહ્યા છે. આવી એપ્લિકેશન્સ હવે રિજિયોનલ લેંગ્વેજ તરફ પર ધ્યાન કેન્દ્રિત કરી રહી છે. આ એપ્સ ઉપર નજર કરીએ તો નેટફ્લિક્સ પર અંગ્રેજી શોઝ જેવા કે નાર્કોસ, હાઉસ ઓફ કાર્ડ્ઝ, ડેરડેવિલ, ઓરેન્જ ઇઝ ન્યુ બ્લેક,સ્ટેન્જર થિંગ્સ જેવા શો જબરજસ્ત પોપ્યુલર થયા છે. એમેઝોન પર ધ ગ્રાન્ડ ટૂર, સૂટ્સ,ભારતીય ક્રિકેટ પોલિટિક્સ પર ભારતીય કલાકાર સાથેની સિરિયલ ઇનસાઇડ એજ, ધ મેન ઇન ધ હાઈ કેસલ, હોમલેન્ડ જેવા શો ખૂબ જોવાયા છે. હિન્દીની વાત કરીએ તો ટીવીએફ એપ પર પરમેનન્ટ રૂમમેટ્સ, ટ્રિપલિંગ,પીચર જેવી સિરિયલ્સ અને એએલટી બાલાજી એપ પર બેવફા સી વફા, દેવ ડીડી જેવી વેબ સિરીઝની સારી એવી ચર્ચાઓ થઈ.